Nr.

Referitor dosar 1044/21.01.2019

**DECIZIA ETAPEI DE ÎNCADRARE - draft**

**SB xxx din xxx**

    Ca urmare a solicitării de emitere a acordului de mediu adresate de de **SC OCTANO DOWNSTREAM SRL** cu sediul în localitatea **București**, str. **Tipografilor**, nr. **31A,** înregistrată la Agenţia pentru Protecţia Mediului Sibiu cu nr. 1044//21.01.2019 și a completărilor ulterioare, în baza:

* Legii nr. 292/2018 privind evaluarea impactului anumitor proiecte publice şi private asupra mediului;
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

autoritatea competentă pentru protecţia mediului, Agenția pentru Protecția Mediului Sibiu decide, ca urmare a consultărilor desfăşurate în cadrul şedinţei Comisiei de analiză tehnică din data de 19.06.2019, că proiectul “**Construire stație mixtă de distribuție carburanți, instalare SKID GPL, totem, branșamente utilități, împrejmuire”** propus a fi amplasat în **Șaroș pe Târnave**, **FN**, **CF 102970**, judeţul Sibiu, **nu se supune evaluării impactului asupra mediului.**

    Justificarea prezentei decizii:

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

* proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 6, lit. c;
* criteriile prevăzute în anexa nr. 3:

**1.** **Caracteristicile proiectului**

1. **dimensiunea şi concepţia întregului proiect:**

Proiectul are ca scop construirea unei stații mixte de distribuție carburanți în intravilanul localităii Șaroș pe Târnave, pe teritotiul administrativ al orașului Dumbrăveni, fn, CF 102970, jud. Sibiu. Bilanțul teritorial propus prin proiect :

|  |  |  |
| --- | --- | --- |
| **Zone funcționale** | **Suprafață mp** | **Procent**  **%** |
| Cabină stație | 80 | 2,86 |
| Circulație carosabilă | 725,5 | 32,08 |
| Parcare | 93,9 |
| Circulație pietonală | 78,5 |
| Platformă SKID GPL | 8,4 | 0,30 |
| Anexa | 10 | 0,36 |
| Spațiu verde | 1803 | 64,40 |
| **Total suprafață teren** | **2799** | **100** |

P.O.T. propus = 2.85% ; POT maxim admis = 30%;

C.U.T. propus = 0,03 ; CUT maxim admis = 0,6;

Regim maxim de înalţime: parter

H maxim pavilion comercial = 3,90 m

Proiectul prevede următoarele dotări:

* Pavilion comercial – dotat cu sală de vânzare, grupuri sanitare, birou, încăperi marfă și cameră tehnică, opertina peste zona de pompe;
* Instalație tehnologică: un rezervor subteran de carburanți cu V = 30 mc, bicompartimentat cu pereți dubli (10 mc/benzină, 20 mc/motorină) cămin de descărcare, bloc aerisire, pompă dublă de distribuţie carburanţi, dotată cu sistem de recuperare al vaporilor COV;
* SKID GPL , compus din rezervor suprateran de stocare GPL cu V =5.000 l, pompă distribuție, pistol de livrare;
* Platforma colectare deșeuri – construcție anexă pentru depozitarea deșeurilor;
* Platformă descărcare cisternă carburant.

**b)** **cumularea cu alte proiecte existente şi/sau aprobate**: nu este cazul;

**c)** **utilizarea resurselor naturale, în special a solului, a terenurilor, a apei şi a biodiversităţii**: apa în scop menajer, tehnologic și securitate la incendiu, Q med anual= 457 mc/an;

**d)** **cantitatea şi tipurile de deşeuri generate/gestionate**: menajere, ambalaje hârtie, plastic, metalice, deşeuri provenite de la curăţirea separatorului de produse petroliere şi ape uzate menajere. Deşeurile rezultate se vor colecta selectiv în zone special amenajate şi se vor valorifica/elimina prin societăţi autorizate.

**e)** **poluarea şi alte efecte negative**

Surse potențiale de poluare ȋn perioada de realizare a lucrǎrilor: emisiile în atmosferă de la utilaje şi mijloacele de transport, care generează poluanţi specifici: NOx, CO, NMVOC, pulberi în suspensie (PM2,5) şi sedimentabile (PM10), precum și disconfortul fonic creat de lucrări, sunt temporare fără impact semnificativ asupa factorilor de mediu.

Surse potențiale de poluare ȋn perioada de operare: compuşi organici volatili – compartimentul de distribuţie benzină va fi dotat cu sistem de aerisire şi recuperare vapori.

Apă: alimentarea cu apă se va realiza puț forat, apele menajere se vor colecta în bazin vidanjabil, etanş, V = 9 mc. Apele pluviale, potențial impurificate, de pe platforma staţiei vor fi preepurate prin separator de produse petroliere, Q = 6l/s, echipat cu filtru coalescent, apoi vor fi colectate în bazinul vidanjabil, conform Avizului de Gospodărire a Apelor nr. 36 din 10.04.2019, emis de Administrația Bazinală de Apă Mureș.

**f) riscurile de accidente majore și /sau dezastre relevante pentru proiect, inclusiv cele cauzate de schimbările climatice** – nu este cazul;

**g) riscurile pentru sănătatea umană** – Pentru realizarea proiectului s-a obținut Notificarea de asistențǎ de specialitate ȋn sǎnǎtate publicǎ cu nr. 39 din 04.02.2019, emisǎ de Direcția de Sǎnǎtate Publicǎ a Județului Sibiu.

**2.** **Amplasarea proiectului**

**Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce priveşte:**

**a)** **utilizarea actuală şi aprobată a terenurilor**: amplasamentul se află situat în intravilanul satului Șaroș pe Târnave, teritoriul administrativ al orașului Dumbrăveni, UTR nr. 22, IS 22 – zonă pentru instituții publice și servicii – ISso Subzona cu construcții comerciale, destinație stabilită prin PUZ, aprobat prin HCL Dumbrăveni nr. 77/2018.

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

**1. zone umede, zone riverane, guri ale râurilor:** nu este cazul.

**2.** **zone costiere şi mediul marin:** nu este cazul;

**3. zonele montane şi forestiere**: nu este cazul;

**4.** **arii naturale protejate de interes naţional, comunitar, internațional**: nu este cazul.

**5.** **zone clasificate sau protejate conform legislaţiei în vigoare:** nu este cazul.

**6.** **zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri**: nu este cazul;

**7. zonele cu o densitate mare a populaţiei**: nu este cazul;

**8.** **peisaje şi situri importante din punct de vedere istoric, cultural sau arheologic**: nu este cazul.

**3. Tipurile şi caracteristicile impactului potenţial**

**a) importanța și extinderea spațială a impactului:** impact moderat, local;

**b) natura impactului:** nesemnificativ ȋn condițiile respectǎrii mǎsurilor prevǎzute prin proiect;

**c) natura transfrontalieră a impactului:** nu este cazul;

**d) intensitatea și complexitatea impactului:** micǎ,ȋn condițiile respectǎrii măsurilor de reducere şi limitare a impactului asupra factorilor de mediu, prevǎzute prin proiect;

**e) probabilitatea impactului:** redusǎ pe perioada de execuţie cât și pe perioada de funcţionare, în condiţiile respectării măsurilor propuse prin proiect;

**f) debutul, durata, frecvența și reversibilitatea preconizate ale impactului:** impact redus pe perioada de realizare şi funcţionare, ireversibil;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** prin respectarea măsurilor prevazute prin proiect.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

 Proiectul propus nu este localizat în arii protejate, nu intră sub incidenţa art. 28 din O.U.G. privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**III.** **Motivele pe baza cărora s-a stabilit necesitatea neefectuării evaluării impactului asupra corpurilor de apă:**

Proiectul nu aduce atingere corpurilor de apă de suprafață /subterane. S-a obținut avizul de gospodărire a apelor nr. 36 din 10.04.2019 emis de ABA Mureș.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* respectarea întocmai a proiectului propus spre avizare;
* respectarea întocmai a condiţiilor prevăzute în documentele şi avizele preliminare emise de alte autorităţi;
* deşeurile menajere şi cele inerte rezultate în urma lucrărilor de construire, inclusiv materialele de construcții cu conținut de azbest, vor fi depozitate în locuri special amenajate, urmând a fi predate către societăți autorizate în colectarea, transportul și valorificarea/eliminarea acestora;
* nu se vor depozita deşeuri în alte locuri, decât în spaţiile special amenajate;
* se vor încheia contracte pentru valorificarea/eliminarea deșeurilor rezultate în timpul realizării proiectului, înainte de începerea execuției lucrărilor;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările;
* materialele necesare pe parcursul execuției lucrărilor vor fi depozitate numai în locuri special amenajate, astfel încât să se asigure protecția factorilor de mediu;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant direct sau indirect;
* nu se vor deteriora zonele învecinate perimetrului de desfăşurare a lucrărilor;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* suprafețele de teren ocupate temporar vor fi redate la starea inițială de folosință la terminarea lucrărilor;
* se va solicita și obține avizul de securitate la incendiu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare. Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei. Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate. Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 4 (patru) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**